# **DIRECȚIA PATRIMONIU**

**DIRECȚIA JURIDICĂ, RESURSE UMANE, ACHIZITII PUBLICE**

**NR. 56665/10.06.2025**

**R A P O R T**

cu privire la Proiectul de hotărâre privind însuşirea documentaţiei tehnice de rectificare a suprafeței imobilului-teren, situat în intravilanul municipiului Bistrița - str.Sigmirului (tronson 1), identificat în CF nr.92661 Bistrița, proprietate a Municipiului Bistrița, domeniul public

Imobilul identificat în C.F. nr.92661 Bistrița, nr. cad.92661 este situat în intravilanul municipiului Bistrița și are destinația de stradă cu denumirea de strada Sigmirului (tronson 1), destinație de uz și interes public local, fiind înscris în proprietatea Municipiului Bistrița, domeniul public în baza Hotărârii Guvernului nr.527/02.06.2010.

Imobilul-teren strada Sigmirului (tronson 1) face parte din imobilul “Strada Sigmirului” care figurează în Inventarul bunurilor care aparțin domeniului public al municipiului Bistrița, însușit prin Hotărârea Consiliului local al municipiului Bistriţa nr.187/30.09.2009 și atestat prin Hotărârea Guvernului României nr.527/2010, la Capitolul I. – Subcap. A. ”Drumurile comunale, vicinale, străzile cu trotuarele aferente și parcări” la poziția nr.182.

Prin adresa înregistrată la Primăria municipiului Bistrița nr.46020/13.05.2025 Societatea Oxigenul S.A. a înaintat o documentație tehnică de rectificare a suprafeței imobilului cu destinația de stradă - strada Sigmirului (tronson 1), în vederea realizării unui sens giratoriu solicitat prin Hotărârea Consiliului local al municipiului Bistrița nr.244/18.12.2024.

Prin această hotărâre a fost aprobat Planul Urbanistic Zonal “Construire spațiu comercial cu produse alimentare și nealimentare, inclusiv vânzare cu amănuntul și amenajări exterioare” Municipiul Bistrița, str. Compozitorilor nr.1, str. Sigmirului nr.9, care prevede mai multe intervenții cu rol de reglementări urbane, printre care și amenajarea intersecției dintre strada Sigmirului și strada Compozitorilor.

Conform documentației tehnice, în urma măsurătorilor efectuate în zona care cuprinde teritoriul de reglementat și limitelor imobilelor învecinate înscrise în sistemul de cadastru și carte funciară s-a constatat că suprafața drumului, respectiv a străzii Sigmirului proprietate a Municipiului Bistrița, domeniul public, este mai mare decât suprafața înscrisă în acte.

În vederea actualizării datelor imobilului în sistemul integrat de cadastru și carte funciară conform realității din teren este necesară aprobarea rectificării suprafeței imobilului-teren - strada Sigmirului (tronson 1), de la suprafața de 6.894 mp la suprafața de 7.326 mp, conform documentației tehnice întocmită de expert, prin hotărâre a consiliului local, aceasta constituind titlu necesar pentru înscrierea în evidenţele de carte funciară a imobilului.

Precizăm prevederile art.86 din Ordinul Directorului General al Agenţiei Naţionale de Cadastru şi Publicitate Imobiliară nr.600/2023 privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare, conform cărora ”*(1) Documentaţia cadastrală de actualizare informaţii tehnice este documentaţia prin care se realizează actualizarea oricăror informaţii textuale şi/sau grafice ale imobilului înscris în sistemul integrat de cadastru şi carte funciară şi poate fi realizată prin una sau mai multe operaţiuni de: înscriere/radiere construcţii, modificare limită de imobil, modificare suprafaţă, actualizare categorii de folosinţă/destinaţii, repoziţionare, descrierea dezmembrămintelor dreptului de proprietate pentru o parte din imobil şi actualizarea oricăror informaţii tehnice cu privire la imobil.”*

De asemenea, art.129 alin.(1) din Codul Administrativ, aprobat prin Ordonanța de urgență a Guvernului României nr.57/2019 prevede: *”Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale*”, având printre atribuții și administrarea domeniului public și privat al unității administrativ-teritoriale, conform alin.2 lit.c) si asigurarea cadrului necesar pentru furnizarea serviciilor publice de interes local, printre care și drumurile publice, alin.(7) lit.m).

După finalizarea formalităților de publicitate și carte funciară datele imobilului vor fi actualizate în Inventarul bunurilor care aparțin domeniului public al municipiului Bistrița, conform procedurii prevăzute la art.289 din Ordonanța de urgență a Guvernului României nr.57/2019 privind Codul administrativ, cu modificările şi completările ulterioare.

În temeiul prevederilor Codului Administrativ, ale Noului Cod Civil și ale Legii cadastrului şi publicităţii imobiliare nr.7/1996, republicată, cu modificările şi completările ulterioare, considerăm că sunt îndeplinite condițiile legale pentru ca Proiectul de hotărâre privind însuşirea documentaţiei tehnice de rectificare a suprafeței imobilului-teren, situat în intravilanul municipiului Bistrița - str.Sigmirului (tronson 1), identificat în CF nr.92661 Bistrița, proprietate a Municipiului Bistrița, domeniul public, în forma prezentată de iniţiator, să fie supus analizei și dezbaterii Consiliului local al municipiului Bistrița.

**DIRECTOR EXECUTIV, DIRECTOR EXECUTIV,**

**Alina IONESCU Dumitru Matei CINCEA**

A.I./A.F./2ex.